
 4.11.2019
 BG
 Официален вестник на Европейския съюз
 L 282/1
 РЕГЛАМЕНТ ЗА ИЗПЪЛНЕНИЕ (ЕС) 2019/1839 НА КОМИСИЯТА
 от 31 октомври 2019 година
 за изменение на Регламент за изпълнение (ЕС) 2017/1152 по отношение на определянето и отчитането на стойностите на емисиите на СО2 на базата на WLTP за някои категории нови леки търговски превозни средства и уточняване на входните данни за корелационния инструмент
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (1), и по-специално член 8, параграф 9, първа алинея и член 13, параграф 6, трета алинея от него,
 като има предвид, че:
 (1)
 Леките търговски превозни средства, за които са предоставени одобрения на типа съгласно Регламент (ЕО) No 595/2009 на Европейския парламент и на Съвета (2) и тези одобрения са разширени съгласно член 2, четвърта алинея от посочения регламент, може да бъдат пуснати на пазара през 2020 г. и като излизащи от производство превозни средства до юни 2022 г., като стойностите за емисиите на CO2 се определят в съответствие с новия европейски цикъл на движение (NEDC).
 (2)
 Тези превозни средства следва обаче да бъдат отчетени по подходящ начин при изчисляването на целите за специфични емисии на CO2, приложими за производителите от 2021 г. до 2024 г., и при проверяването на съответствието с тези цели през 2021 г. и 2022 г. съгласно приложение I, част Б, точки 1—5 към Регламент (ЕС) 2019/631 на Европейския парламент и на Съвета (3).
 (3)
 В Регламент за изпълнение (ЕС) 2017/1152 на Комисията (4) се предоставя методика за корелация на стойностите за емисиите на CO2 на базата на NEDC и тези, които се определят в съответствие с хармонизираната в световен мащаб процедура за изпитване на лекотоварни превозни средства (WLTP), определена в Регламент (ЕС) 2017/1151 на Комисията (5). Във връзка с това е целесъобразно в Регламент (ЕС) 2017/1152 да се поясни кои стойности за емисиите на CO2 на базата на WLTP следва да се причислят на тази специфична група леки търговски превозни средства с цел да се гарантира, че в тези стойности се вземат под внимание стойностите за емисиите на CO2, които следва да се определят за тази група превозни средства от 1 януари 2021 г. съгласно приложение VIII към Регламент (ЕС) No 582/2011 на Комисията (6).
 (4)
 В Регламент (ЕС) 2019/631 се предвижда, че целите за емисиите на CO2 за автомобилния парк на целия ЕС за нови леки търговски превозни средства за 2025 г. и 2030 г. следва да се изчисляват въз основа на емисиите на CO2, измерени съгласно Регламент (ЕС) 2017/1151, за нови леки търговски превозни средства, регистрирани през 2020 г. (наричани по-нататък „измерени стойности на емисиите на CO2“).
 (5)
 В Регламент за изпълнение (ЕС) 2017/1152 се определят правилата за изчисляване и докладване от страна на производителите на тези измерени